b'\n_START_ARTICLE_\nJussi Oras\n_START_PARAGRAPH_\nJohan (Jussi) Henrik Mustonen, k\xc3\xa4ytti kirjailijanime\xc3\xa4 Jussi Oras (15. elokuuta 1868 Kuopio \xe2\x80\x93 17. maaliskuuta 1902 Iisalmi) oli suomalainen toimittaja ja kirjailija. H\xc3\xa4n k\xc3\xa4ytti my\xc3\xb6s nimimerkki\xc3\xa4 Oras.\n_START_SECTION_\nHenkil\xc3\xb6historia\n_START_PARAGRAPH_\nMustosen vanhemmat olivat Matti Mustonen ja Helena Katarina Mustonen. H\xc3\xa4nen puolisonsa oli Maria Oinonen (s. 1864), mets\xc3\xa4nhoitaja Matti Aarne Mustonen (s. 1898) oli heid\xc3\xa4n poikansa. Mustonen k\xc3\xa4vi kansakoulun ja valmistui kirjaltajaksi 1886. Mustonen toimi sitten kirjapainon johtajana ja sanomalehtimiehen\xc3\xa4. H\xc3\xa4n oli toimitussihteerin\xc3\xa4 Savo-Karjala-lehdess\xc3\xa4 vuosina 1894-1896 ja Iisalmessa ilmestyneess\xc3\xa4 Salmetar-lehdess\xc3\xa4 vuodesta 1897.'